**Ministru kabineta rīkojuma**

**„Par Latvijas Nacionālo bruņoto spēku vienību un ārvalstu bruņoto spēku vienību kopējām militārajām mācībām ārvalstīs”**

**projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019. gada Deklarācijas par Artura Krišjāņa Kariņa vadītā Ministru kabineta iecerēto darbību 203. punkts – turpināt līdzdarboties Ziemeļatlantijas līguma organizācijas (turpmāk – NATO) kolektīvās aizsardzības sistēmā un tās mērķu ieviešanā, kā arī aktīvi piedalīties Eiropas Savienības ārējās un drošības politikas iniciatīvās, tādējādi nodrošinot adekvātu ieguldījumu Latvijas drošības garanta attīstībā. Turpināt stiprināt pastāvīgu NATO sabiedroto ilgtermiņa klātbūtni Latvijā, tostarp attīstot daudznacionālas divīzijas štāba izveidi Latvijā, kā arī turpināt dalību starptautiskajās misijās un operācijās un ātrās reaģēšanas spēkos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No š.g. 1. jūlija līdz 12. jūlijam Ukrainā plānotas militārās mācības „SEA BREEZE 19” starptautiskās sauszemes, jūras, gaisa un speciālo spēku lauka sadarbības pilnveidošanai. Daudznacionālajās militārajās mācībās „SEA BREEZE 19” plāno piedalīties militārās vienības no Amerikas Savienotajām Valstīm, Zviedrijas, Lielbritānijas, Kanādas, Latvijas un Ukrainas, lai veicinātu reģionālo stabilitāti un drošību, nostiprinātu partneru kapacitāti un veicinātu uzticību, uzlabojot sadarbību starp NATO dalībvalstu un “Partnerattiecības – mieram” dalībvalstu bruņotajiem spēkiem. Latvijas Nacionālie bruņotie spēki plāno piedalīties mācībās „SEA BREEZE 19”, lai pilnveidotu NATO militārās terminoloģijas un procedūru pārzināšanu, uzlabotu savstarpējo savietojamību ar Ukrainas kolēģiem, efektīvi apmācītu Ukrainas Jūras spēku personālu, turpinātu sadarbību speciālistu sagatavošanā un attīstītu Latvijas Jūras spēku virsnieku prasmes operāciju plānošanā un vadīšanā.No š.g. 26. augusta līdz 15. septembrim Ukrainā plānotas štāba un lauka taktiskās mācības operāciju plānošanā un vadīšanā “RAPID TRIDENT 19” Daudznacionālajās militārajās mācībās „RAPID TRIDENT 19” plāno piedalīties militārās vienības no Ziemeļatlantijas līguma organizācijas dalībvalstīm, Ukrainas, Azerbaidžānas Republikas, Gruzijas un Moldovas, lai veicinātu reģionālo stabilitāti un drošību, nostiprinātu partneru kapacitāti un veicinātu uzticību, uzlabojot sadarbību starp NATO dalībvalstu un “Partnerattiecības – mieram” dalībvalstu bruņotajiem spēkiem. Latvijas Nacionālie bruņotie spēki plāno piedalīties mācībās „RAPID TRIDENT 19”, lai pilnveidotu štāba virsnieku spējas plānot un vadīt plaša spektra operācijas daudznacionālā vidē.No š.g. 29. jūlija līdz 10. augustam Gruzijā plānotas brigādes līmeņa štāba mācības “AGILE SPIRIT 19” miera uzturēšanas un atbalsta operāciju plānošanai un vadīšanai.Daudznacionālajās militārajās mācībās „AGILE SPIRIT 19” plāno piedalīties militārās vienības no Amerikas Savienotajām Valstīm, Gruzijas un Latvijas, lai veicinātu reģionālo stabilitāti un drošību, nostiprinātu partneru kapacitāti un veicinātu uzticību, uzlabojot sadarbību starp NATO dalībvalstu un “Partnerattiecības – mieram” dalībvalstu bruņotajiem spēkiem.Latvijas Nacionālie bruņotie spēki plāno piedalīties mācībās „AGILE SPIRIT 19”, lai pilnveidotu štāba virsnieku spējas plānot un vadīt plaša spektra miera uzturēšanas un atbalsta operācijas daudznacionālā vidē.Ukraina un Gruzija nav Ziemeļatlantijas līguma organizācijas dalībvalstis, bet piedalās programmā „Partnerattiecības – mieram”.Saskaņā ar likuma “Latvijas Nacionālo bruņoto spēku piedalīšanās starptautiskajās operācijās” 9. panta trešo daļu lēmumu par Latvijas Nacionālo bruņoto spēku vienību un ārvalstu bruņoto spēku piedalīšanos kopējās militārajās mācībās ārvalstīs, kuras nav Ziemeļatlantijas līguma organizācijas vai Eiropas Savienības dalībvalstis, pieņem Ministru kabinets. |
| 3. | Projekta izstrādē iesaistītās institūcijas un publiskas personas kapitālsabiedrības | Ministru kabineta rīkojuma projektu ir izstrādājusi Aizsardzības ministrija, sadarbojoties ar Nacionālajiem bruņotajiem spēkiem. |
| 4. | Cita informācija | Ministru kabineta rīkojuma projekts attiecas uz 16. politikas jomu – valsts aizsardzības politiku.Ministru kabineta rīkojuma projekta izpildi 2019. gadā Aizsardzības ministrija nodrošinās atbilstoši piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.12.00 „Nacionālo bruņoto spēku uzturēšana”. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1949. gada 4. aprīļa Ziemeļatlantijas līgums. |
| 3. | Cita informācija | Latvijas Republika turpinās ievērot  Ziemeļatlantijas līguma organizācijas dalībvalstu līgumu par to bruņoto spēku statusu, kas parakstīts 1951. gada 19. jūnijā. |
|   **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – norāda informāciju, kas minēta instrukcijas [57.1](https://likumi.lv/ta/id/203061#n57.1). apakšpunktā un kas jau tika norādīta arī [V sadaļas](https://likumi.lv/ta/id/203061#n5) [2. punktā](https://likumi.lv/ta/id/203061#p2). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam**3.pants:** Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam. | Iekļauj informāciju atbilstoši instrukcijas 58.2. apakšpunktamLatvijas Republikas teritorijā organizēt NBS un ārvalstu bruņoto spēku vienību kopējās militārās mācības. | Iekļauj informāciju atbilstoši instrukcijas 58.3. apakšpunktam.Ja attiecināms, iekļauj arī informāciju atbilstoši instrukcijas 58.3.1., 58.3.2. un 58.3.3. apakšpunktam1949. gada 4. aprīļa Ziemeļatlantijas līgumā paredzētās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Iekļauj informāciju atbilstoši instrukcijas 58.4. apakšpunktam.1949. gada 4. aprīļa Ziemeļatlantijas līguma 3. pantā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Ministru prezidenta biedrs, aizsardzības ministrs                                              A. Pabriks

A. Ņikitina, 67335249

anzelika.nikitina@mod.gov.lv